62019CO0075_INF
Sklep Sodišča (deveti senat) z dne 6. novembra 2019 –BNP Paribas Personal Finance SA Pariz Sucursala Bucureşti in Secapital
(Zadeva C‑75/19) (
1
)
„Predhodno odločanje – Člen 99 Poslovnika Sodišča – Direktiva 93/13/EGS – Potrošniške pogodbe – Potrošniški kredit – Postopek izvršbe – Petnajstdnevni rok, ki teče od obvestitve o postopku izvršbe, za uveljavljanje nepoštenosti pogoja“
Varstvo potrošnikov – Nepošteni pogoji v potrošniških pogodbah – Direktiva 93/13 – Postopek izvršbe – Nacionalna ureditev, ki za pravico potrošnika, da uveljavlja nepoštenost pogoja v okviru ugovora zoper izvršbo, določa zelo kratek rok – Nedopustnost – Neskladnost z načelom učinkovitosti – Nacionalna ureditev, ki določa pravico potrošnika, da uveljavlja nepoštenost pogoja v okviru ločenega postopka ugovora zoper izvršbo – Postopek, za katerega ne velja rok in ne vpliva na postopek izvršbe – Nevplivanje
(Direktiva Sveta 93/13)
(Glej točke od 28 do 34 in izrek.)
Izrek
Direktivo Sveta 93/13/EGS o nepoštenih pogojih v potrošniških pogodbah je treba razlagati tako, da nasprotuje pravilu nacionalnega prava, na podlagi katerega potrošnik, ki je s kreditno institucijo sklenil posojilno pogodbo in proti kateremu je ta poslovni subjekt sprožil postopek izvršbe, nima pravice, da se po izteku petnajstdnevnega roka po vročitvi prvih aktov tega postopka sklicuje na obstoj nepoštenih pogojev, da bi ugovarjal navedenemu postopku, četudi ima ta potrošnik na podlagi nacionalnega prava na voljo pravico do sprožitve sodnega postopka za ugotovitev obstoja nepoštenih pogojev, za katerega ne velja noben rok, vendar pa njegova rešitev ne vpliva na izid postopka izvršbe, ki je lahko zavezujoč za potrošnika pred izidom postopka za ugotovitev obstoja nepoštenih pogojev.
(
1
)	UL C 164 z dne 13.5.2019.